./data/phi0474/phi014/phi0474.phi014.perseus-lat2.xml
credo, Cato, te				isto animo atque ea opinione venisse; sed tu imprudentia laberis  ego				quod facio, iudices, cum amicitiae dignitatisque L Lucio				Murenae gratia facio, tum me pacis, oti, concordiae, libertatis, salutis, vitae				denique omnium nostrum causa facere clamo atque testor  audite, audite				consulem, iudices, nihil dicam adrogantius, tantum dicam totos dies atque noctes de				re publica cogitantem! non				usque eo L Lucius Catilina rem publicam despexit atque				contempsit ut ea copia quam secum eduxit se hanc civitatem oppressurum arbitraretur 				Latius patet illius sceleris contagio quam quisquam putat,				ad pluris pertinet  intus, intus,				inquam, est equus Troianus; a quo numquam me consule dormientes opprimemini